n-áirítear cúram sláinte agus bonneagar sóisialta, chun déileáil le géarchéimeanna sóisialta agus sláinte, chun teacht seasmhacht shóisialta a chothú agus chun éagothromaíochtaí a chomhrac; á chur i bhfáth a thábhachtaí atá sé poist ardcháilíochta a chruthú sna hearnálacha sin chun aistriú cothrom a bhaint amach chuig sochaí ar lú a lorg carbóin; ag tabhairt dá haire go n-aithnítear go forleathan go bhfuil infheistíochtaí sa chomhionannas inscne ina spreagadh suntasach don fhás eacnamaíoch; 5. á chur in iúl arís gur cúis imní di an t-idirghaol idir ionsaithe ar an smacht reachta agus frithfhreagairt i gcoinne comhionannas inscne agus chearta na mban; á iarraidh ar an gCoimisiún an smacht reachta san Aontas a neartú, agus ar an gcaoi sin an daonlathas, cearta bunúsacha agus comhionannas a chosaint, trí shásra coinníollachta an smachta reachta maidir le rochtain ar chistí an Aontais; á iarraidh ar an gCoimisiún gan aon chistí a scaoileadh chun na Polainne go dtí go gcomhlíonfaidh údaráis na Polainne na garspriocanna agus na spriocanna a leagtar amach i bplean téarnaimh agus athléimneachta na Polainne; á athdhearbhú a thábhachtaí atá an smacht reachta do mhná agus do dhaoine LADTIA+; á iarraidh ar an gCoimisiún measúnú a dhéanamh ar chroímhisean aon eagraíochtaí a fhaigheann cistí AE agus cistiú ó ghrúpaí atá ag iarraidh cistí AE a úsáid a choinneáil siar chun tacú le cearta an duine, go háirithe cearta na mban, comhionannas inscne agus cearta daoine LADTIA+; 6. Á mheabhrú go bhfuil ró-ionadaíocht ag mná in earnálacha ar phá íseal, lena n-áirítear san fhostaíocht fhorbhásach, in earnálacha baininscneacha agus sa gheilleagar neamhfhoirmiúil, agus go ndéanann siad formhór na hoibre cúraim agus tí gan íocaíocht; á iarraidh go ndéanfaí comhordú níos fearr idir na hionstraimí atá ar fáil agus céatadán méadaithe de bhuiséad AE a thiomnú do chomhionannas inscne a chur chun cinn, cothromaíocht oibre is saoil a fheabhsú gan beann ar aois agus inscne agus tacú le rochtain na mban ar mhargadh an tsaothair, lena n-áirítear trí infheistíochtaí i mbonneagar agus seirbhísí cúraim ardcháilíochta a áirithiú chun déileáil leis na géarchéimeanna sóisialta agus sláinte; á chur in iúl gur geal léi gur áiríodh córas rianaithe caiteachais a bhaineann le comhionannas inscne i gCiste Sóisialta na hEorpa Plus, i gCiste Forbraíochta Réigiúnaí na hEorpa agus sa Chiste Comhtháthaithe, lena bhféadfar faireachán níos fearr a dhéanamh ar infheistíochtaí a bhaineann le comhionannas inscne; á chur i bhfáth a thábhachtaí atá an beartas comhtháthaithe maidir le comhionannas inscne a chur chun cinn agus, i ndáil leis sin, á chur in iúl gur oth léi an cinneadh nach bhfuil miondealú inscne ábhartha, den chuid is mó, do Chiste Forbraíochta Réigiúnaí na hEorpa agus don Chiste Comhtháthaithe; á chur i bhfáth a thábhachtaí atá sé neamhionannais atá ag dul i méid a mhaolú, go háirithe trí phleananna téarnaimh agus athléimneachta agus tríd an mbeartas comhtháthaithe agus trí chomhionannas inscne a áirithiú sa digitiú; 7. ag meabhrú obair ríthábhachtach na hInstitiúide Eorpaí um Chomhionannas Inscne (EIGE), go háirithe i gcomhthéacs na frithfhreagartha i gcoinne chearta na mban ar fud an Aontais agus níos faide i gcéin; á chur i bhfios go láidir go bhfuil ról tábhachtach ag EIGE maidir le heolas agus saineolas a roinnt maidir le príomhshruthú inscne agus anailís agus moltaí atá íogair ó thaobh inscne de a bhaineann le géarchéimeanna a bhaineann leis an aeráid, leis an tsláinte, leis an imirce agus leis an gcogadh; á chur i bhfáth go bhfuil sé léirithe go bhfuil EIGE ina eagraíocht ríthábhachtach agus éifeachtach; á chur i bhfáth go bhfuil géarghá le buiséad EIGE a mhéadú, ionas gur féidir leis níos mó ball foirne a fhostú, lena n-áirítear ochtar gníomhairí ar conradh a

AD\1274265EN.docx 5/8 PE740.617v04-00

EN